Komission päätös,
tehty 12 päivänä helmikuuta 2001,
Ranskassa hyväksyttyjä kalanviljelytiloja koskevan luettelon vahvistamisesta tehdyn päätöksen 95/473/EY muuttamisesta
(tiedoksiannettu numerolla K(2001) 352)
(ETA:n kannalta merkityksellinen teksti)
(2001/159/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 6 artiklan,
sekä katsoo seuraavaa:
(1) Jäsenvaltiot voivat saada hyväksymättömällä alueella sijaitseville kalanviljelylaitoksille tarttuvasta vertamuodostavan kudoksen kuoliosta (IHN) ja/tai kirjolohen verenvuotoseptikemiasta (VHS) vapaan hyväksytyn kalanviljelylaitoksen aseman.
(2) Ranskassa VHS:n ja IHN:n osalta hyväksyttyjen kalanviljelylaitosten luettelo vahvistetaan komission päätöksessä 95/473/EY(3), sellaisena kuin se on viimeksi muutettuna päätöksellä 2000/172/EY(4).
(3) Ainoastaan direktiivin 91/67/ETY 6 artiklan vaatimukset täyttävät laitokset voidaan hyväksyä.
(4) Ranska on ilmoittanut IHN:n taudinpurkauksesta hyväksytyssä viljelylaitoksessa Pisciculture de Sangheen, 62102 Calais (Pas-de-Calais), joka sijaitsee Artois-Picardien alueella.
(5) Kyseinen viljelylaitos ei sen vuoksi enää täytä IHN:n osalta direktiivin 91/67/ETY vaatimuksia.
(6) Tämä viljelylaitos on poistettava IHN:n osalta hyväksyttyjen viljelylaitosten luettelosta päätöksen 95/473/EY liitteessä olevan 2 kohdan, Artois-Picardie, kolmannesta luetelmakohdasta.
(7) Viljelylaitos hyväksytään edelleen VHS:n osalta.
(8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 95/473/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä helmikuuta 2001.